
Ministru kabineta noteikumi Nr. 614
Rīgā 2023. gada 31. oktobrī (prot. Nr. 54 1. §)
Grozījumi Ministru kabineta 2010. gada 10. augusta noteikumos Nr. 764 "Noteikumi par sertificēšanas institūcijām, kuras izsniedz sertifikātu zemes kadastrālajam uzmērītājam un zemes ierīcības darbu veicējam"
Izdoti saskaņā ar Ģeotelpiskās informācijas likuma 22. panta otro daļu, Nekustamā īpašuma valsts kadastra likuma 29. panta otro daļu un Zemes ierīcības likuma 4. panta otro daļu
· Izdarīt Ministru kabineta 2010. gada 10. augusta noteikumos Nr. 764 "Noteikumi par sertificēšanas institūcijām, kuras izsniedz sertifikātu zemes kadastrālajam uzmērītājam un zemes ierīcības darbu veicējam" (Latvijas Vēstnesis, 2010, 130. nr.; 2017, 61. nr.) šādus grozījumus:
· 1. Izteikt noteikumu nosaukumu šādā redakcijā:
· "Noteikumi par sertificēšanas institūcijām, kuras izsniedz sertifikātu ģeodēzisko darbu veicējam, zemes kadastrālajam uzmērītājam un zemes ierīcības darbu veicējam".
· 2. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Ģeotelpiskās informācijas likuma 22. panta otro daļu, Nekustamā īpašuma valsts kadastra likuma 29. panta otro daļu un Zemes ierīcības likuma 4. panta otro daļu".
· 3. Izteikt 1. punktu šādā redakcijā:
· "1. Noteikumi nosaka sertificēšanas institūcijas, kuras Ministru kabinets pilnvaro ģeodēzijas, zemes kadastrālās uzmērīšanas un zemes ierīcības jomā veikt šādus uzdevumus, pieņemot ar tiem saistītus lēmumus:
· 1.1. izsniegt sertifikātu vai atteikt sertifikāta izsniegšanu; 
· 1.2. apturēt sertifikāta darbību vai atjaunot sertifikāta darbību;
· 1.3. pagarināt sertifikāta darbības termiņu vai atteikt sertifikāta darbības termiņa pagarināšanu;
· 1.4. anulēt sertifikātu;
· 1.5. veikt sertificēto personu darbības uzraudzību;
· 1.6. nodrošināt sertificēto personu kvalifikācijas celšanu."
· 4. Svītrot 2.2. apakšpunktu.
· 5. Papildināt ar 6. punktu šādā redakcijā:
· "6. Šo noteikumu 1.5. un 1.6. apakšpunkts attiecībā uz zemes ierīcības darbu veicēju darbības uzraudzību un zemes ierīcības darbu veicēju kvalifikācijas celšanas nodrošināšanu stājas spēkā vienlaikus ar attiecīgiem grozījumiem Zemes ierīcības likumā."

